# Opis predmetu zákazky

k výberu spracovateľa návrhu riešenia v požadovanom rozsahu, projektovej dokumentácie pre územné rozhodnutie a následne realizačného projektu (podklad pre stavebné povolenie) )vrátane súčinnosti v procese verejného obstarávania, výkon koordinácie projektovej dokumentácie a odborného autorského dozoru) „Parkovisko na sídlisku Hlboká a prepojovacia rampa na parkovisko Starohájska - PD“ a „ Autobusová zastávka na Ul. Okružná – PD“.

## Stručný popis predmetu zákazky - Parkovisko na sídlisku Hlboká a prepojovacia rampa na parkovisko Starohájska - PD

Predmetom zákazky je:


* **Geodetické zameranie územia a projektová dokumentácia,**  prikladaná ku žiadosti pre územné rozhodnutie, **realizačný projekt** prikladaný ku žiadosti o stavebné povolenie, ktorý bude riešiť návrh parkoviska (vrátane návrhu spevnených plôch, verejného osvetlenia, prepojovacej rampy, zelene, ...) na ulici Hlboká a podľa ktorého bude možné zrealizovať stavbu, **odborný autorský dohľad, súčinnosť v procese verejného obstarávania na realizáciu stavebných prác a koordinácia projektovej dokumentácie podľa § 5 NV SR č. 396/2006 Z. z**..

### Riešené územie

Parkovisko sa bude nachádza na Ul. Hlboká (údaje o lokalizácii viď nasledovná tabuľka).

Tabuľka 1: Lokalizácia objektu

|  |  |  |
| --- | --- | --- |
| **Názov objektu** | **Adresa** | **GPS / odkaz na Google maps** |
| Parkovisko | Hlboká | 48.378383, 17.594267  https://goo.gl/maps/1V9DtBHjCwsTH6aU9 |



Obrázok 1: Lokalizácia objektu

## Stručný popis predmetu zákazky – Autobusová zastávka na Ul. Okružná – PD

Predmetom zákazky je:

• **Geodetické zameranie územia** a **projektová dokumentácia**, prikladaná ku žiadosti pre územné rozhodnutie, **realizačný projekt** prikladaný ku žiadosti o stavebné povolenie, ktorý bude riešiť návrh parkoviska (vrátane návrhu spevnených plôch, verejného osvetlenia, zelene, ...) na ulici Okružná a podľa ktorého bude možné zrealizovať stavbu, **odborný autorský dohľad**, **súčinnosť v procese verejného obstarávania** na realizáciu stavebných prác a koordinácia projektovej dokumentácie podľa § 5 NV SR č. 396/2006 Z. z..

### Riešené územie

### Parkovisko sa bude nachádza na Ul. Hlboká (údaje o lokalizácii viď nasledovná tabuľka).

Tabuľka 1: Lokalizácia objektu

|  |  |  |
| --- | --- | --- |
| **Názov objektu** | **Adresa** | **GPS / odkaz na Google maps** |
| Autobusová zastávka | Ul. Okružná | 48.385749, 17.596546  https://goo.gl/maps/GwokQkfMzPLbciPR7 |

### 

Obrázok 1: Lokalizácia objektu

# Rozsah zákazky (služby)

# Časť A „Parkovisko na sídlisku Hlboká a prepojovacia rampa na parkovisko Starohájska – PD“ a

# Časť B „Autobusová zástavka na Ul. Okružná – PD“

## Geodetické zameranie územia

## s podrobnosťou a rozsahom potrebným pre daný stupeň projektu vrátane overenia existencie, polohy, technického stavu a funkčnosti všetkých inžinierskych sietí v záujmovom území u správcov a ich zohľadnenie v projektovej dokumentácii (overenie bude zdokladované zápisom).

## Projektová dokumentácia pre územné rozhodnutie

## Spracovanie projektovej dokumentácie pre vydanie územného rozhodnutia.

## Projektová dokumentácia – realizačný projekt

## Spracovanie projektovej dokumentácie v uvedenom stupni znamená, že projektová dokumentácia bude podkladom pre vydanie stavebného povolenia a zároveň bude podkladom i pre samotnú realizáciu stavby.

1. **Koordinácia projektovej dokumentácie podľa § 5 NV SR č. 396/2006 Z. z.**
2. **Súčinnosť v procese verejného obstarávania** na realizáciu stavebných prác

## Odborný autorský dohľad

Odborný autorský dohľad počas realizácie.

## Zákazka Parkovisko na sídlisku Hlboká a prepojovacia rampa na parkovisko Starohájska /časť A/

Návrh umiestnenia nových parkovacích miest a novo vybudovanej prepojovacej rampy, ktorá umožní efektívnejší pohyb medzi jednotlivými parkoviskami. Projektant môže navrhnúť aj vlastné riešenie.

Na realizáciu prepojovacej rampy budú prioritne využité pozemky Mesta Trnava.

### Doprava

1. Spracovateľ je povinný dodržiavať všetky platné zákony, vyhlášky, predpisy, normy a technické podmienky platné na území SR v čase spracovania diela a zároveň dodrží platné územnoplánovacie dokumentácie mesta Trnavy ako Generel dopravy a platný Územný plán mesta Trnavy, urbanistické štúdie a iné koncepčné materiály.
2. Projekt požadujeme riešiť od začiatku v úzkej spolupráci s projektantom so špecializáciou na krajinnú a parkovú architektúru a certifikovaným arboristom.
3. Návrh bude pozostávať z prepojenia dvoch existujúcich parkovísk formou prepojovacej rampy.
4. Riešenie odvodnenia musí byť spracované v súlade s regulatívmi platného Územného plánu Mesta Trnava a v zmysle Záznamu z pracovnej porady zo zástupcom orgánu štátnej vodnej správy zo dňa 8.3.2017 k odvádzaniu dažďových vôd zo spevnených plôch a stanoveniu podmienok umiestňovania ORL v meste Trnava.
5. Pre štandard stavebných detailov je podmienkou použiť ako podklad Technické listy mesta Bratislava.

https://bratislava.blob.core.windows.net/media/Default/Dokumenty/Str%C3%A1nky/Chcem%20vybavit/Doprava/technicke\_listy\_bratislava.pdf


1. Na komunikáciu mimo parkovacích miest sa bude pokladať nový asfaltobetón.
2. Projekt bude obsahovať návrh automatizovanej parkovacej závory, ktorá bude kompatibilná so zvyšnými závorami, ktoré sa pri vstupoch a výstupoch na toto parkovisko nachádzajú.
3. Povrch prepojovacej rampy bude tvorený asfaltobetónom.
4. Parkovacie miesta budú z betónovej sivej vsakovacej dlažby (približne 18 parkovacích miest tak, aby mali logickú súvislosť).

Obrázok, na ktorom je trávnik, vonkajšie, dláždené

Automaticky generovaný popisObrázok, na ktorom je dláždené


Automaticky generovaný popis

1. Návrh riešenia bude obsahovať aj predĺženie existujúceho chodníka spolu s vytvorením nového moderného priechodu pre chodcov s debarierizačnými prvkami.
2. Chodníky budú realizované zo sivej bezfázovej betónovej zámkovej dlažby 200x100x60 (bezfázová).
3. Ostrovčeky pre stromy je potrebné konštruovať tak, aby vyvýšené obrubníky a tvar ostrovčekov pôsobili ako „zarážka“ pre predné koleso automobilu a zabezpečili ochranu kmeňov stromov pred poškodením parkujúcich automobilov. Spôsob uloženia obrubníkov má prepúšťať dažďovú vodu z okolitých spevnených plôch do zelených ostrovčekov.
4. V priestore umiestnenia zelene medzi parkovacími miestami sa uvažuje s návrhom uloženia cyklostojanov v tvare prevráteného U, kotvené do podložia betónovaním. Plochu pre umiestnenie cyklostojanov riešiť z kamennej dlažby s rozmermi 60x60x60mm podľa Technických listov mesta Bratislava. Umiestnenie stojanov bude v súlade s TP 085 Navrhovanie cyklistickej infraštruktúry.



1. Požiadavkou mesta je zabezpečiť maximálne ohľaduplný prístup k pôvodnej vegetácii, predovšetkým k drevinám v súlade s platnou legislatívou. Z dôvodu umiestnenia parkovísk nesmie dôjsť k výrubu perspektívnych a životaschopných drevín – stromov.
2. Pri umiestnení stromov do spevnených plôch musí byť na výsadbu minimálna šírka pásu zelene (línie) 2,5 m alebo veľkosť bodovej nespevnenej plochy minimálne 2,5 x 2,5 m.
3. Pre výsadbu stromov do spevnených plôch parkovísk musí byť pre rast a rozvoj koreňového systému vysadzovaných aj pôvodných stromov vytvorený nevyhnutný prekoreniteľný priestor, ktorého parametre musia zodpovedať veľkosti taxónu stromu. Z uvedeného dôvodu musí byť stavba riešená už v štádiu konceptu v úzkej spolupráci s projektantom so špecializáciou na krajinnú a parkovú architektúru.
4. Na ochranu povrchov spevnených plôch a podzemných inžinierskych sietí pred nadvihnutím koreňovými systémami stromov odporúčame zabudovať systém vedenia koreňov.
5. V koreňovom priestore odrastených dospelých stromov (plošný priemet koruny) nie je možné terén znižovať odkopávaním ani zvyšovať navážaním zeminy.
6. Pokiaľ budú v určitých úsekoch spevnené plochy parkovísk umiestnené z dôvodu malého priestoru do chráneného koreňového priestoru existujúcich stromov, to znamená do vzdialenosti menšej ako 2,5 m od vonkajšieho okraja kmeňa, požadujeme zapracovať do projektu také technické riešenia a technológie, ktoré minimalizujú rozsah škôd na koreňových systémoch dotknutých stromov; takými sú bezvýkopové a neinvázne (airspade = vzdušný rýľ) technológie, konštrukčné vynesenie stavby nad povrch, premostenie, štrukturálny substrát a podobne. Bližšie bude špecifikované na pracovných rokovaniach k rozpracovanému projektu.
7. V prípade nutnosti preklenúť koreňové systémy stromov vo vzdialenosti od kmeňa 0,5 až 2,5 m, je nutné do projektu zahrnúť aj prieskumnú činnosť certifikovaného arboristu, ktorá bude obsahovať vykonanie sond v stavbou dotknutých koreňových priestoroch stromov na preverenie hĺbky stabilizačných koreňov. Výsledky merania budú podkladom pre výškové osadenie navrhovaných spevnených plôch a hĺbku odstránenia jestvujúceho substrátu pod telesom spevnených plôch nad koreňmi stromov vyfúkaním vzdušným rýľom.
8. Skladbu vrstiev podkladového lôžka v úsekoch, v ktorých bude nutné preklenúť chránené koreňové priestory stromov (vo vzdialenosti od kmeňa 0,5 až 2,5 m), žiadame riešiť v spolupráci s arboristom a autorom krajinno-architektonického projektu.
9. Pre minimálny prekoreniteľný priestor musia byť zabezpečené minimálne parametre:

* nezakrytá plocha alebo kryt voľnej pôdy v koreňovom priestore, trvale priepustnej pre vzduch a vodu, musí mať najmenej 6,25 m2
* minimálna otvorená plocha na povrchu nesmie byť menšia ako 6,25 m2 a v podzemí pod spevneným povrchom naň nadviaže prekoreniteľný priestor, ktorého rozmer nesmie byť menší ako 3 x 3 m do hĺbky 0,5 – 0,8 m
* veľkostne postačujúci prekoreniteľný priestor v rámci podkladných vrstiev spevnených plôch parkoviska je možné zabezpečiť rôznymi technickými opatreniami, napríklad použitím štrukturálnych, nosných substrátov, schopných po zhutnení niesť stavebnú konštrukciu a súčasne vytvoriť podmienky vhodné pre rast koreňov; alebo vytvorením podzemných koreňových tunelov, spojovacích priekop, zelených pásov a podobne. Použitie štrukturálnych, nosných substrátov pod stavebnou konštrukciou je znázornené na nasledovnom vzorovom obrázku:



### Zeleň

1. V zmysle platného územného plánu mesta Trnava je potrebné riešiť aj ozelenenie priľahlých trávnatých plôch parkoviska formou doplnenia existujúcej stromovej vegetácie mladými stromami tak, aby sa splnila záväzná požiadavka ÚPN na minimálne ozelenenie parkingu jedným stromom na 80 m2 (1 strom/80 m2) plochy parkoviska vrátane započítania obslužných komunikácií parkoviska.
2. Realizáciou stavby dôjde k zásahu do plôch verejnej zelene. Preto je potrebné v rámci projektu riešiť aj samostatný stavebný objekt „krajinno-architektonický projekt“, ktorý vypracuje osoba s príslušným odborným vzdelaním.
3. Predmetom riešenia projektu bude pôvodná zeleň a návrh ozelenenia parkovísk.

Pôvodná zeleň

* Na dotknutom území platí 1. Stupeň územnej ochrany podľa zákona o ochrane prírody a krajiny. Pri návrhu stavebných úprav požadujeme v plnom rozsahu rešpektovať dreviny v dosahu riešenej stavby.
* Projekt bude riešiť všetky existujúce dreviny rastúce v dosahu navrhovaných parkovísk (staveniska), to znamená v páse širokom 5 m okolo vonkajšieho obvodu všetkých navrhovaných spevnených plôch.
* V takto vymedzenom území má projekt už v stupni pre vydanie územného rozhodnutia (DÚR) identifikovať dreviny, ktoré môžu byť ovplyvnené stavebnou činnosťou, riešiť návrh opatrení na minimalizáciu negatívnych vplyvov stavby na existujúce dreviny vrátane vyznačenia ich ochranných pásiem, prípadný preukázateľne nevyhnutný návrh na odstránenie.
* Ďalej má projekt navrhnúť, na podklade dendrologického prieskumu (inventarizácie), nevyhnutné pestovateľské opatrenia na ozdravenie existujúcich drevín v dosahu staveniska – ich funkčnú a estetickú úpravu, nevyhnutné ošetrenie, úpravu podchodnej výšky pre potreby statickej a dynamickej dopravy v území a prípadnú nevyhnutnú náhradnú výsadbu.
* Dendrologický prieskum (inventarizáciu drevín) bude potrebné vykonať v zmysle platného zákona NR SR č. 543/2002 Z.z. o ochrane prírody a krajiny v znení neskorších zmien, doplnkov a výhlášok, s cieľom preveriť celkový stav drevín v dosahu stavby a navrhnúť potrebné pestovateľské opatrenia.
* Do inventarizácie drevín je nutné premietnuť taxonomické a dendrometrické údaje jednotlivých drevín, ich zdravotný stav, sadovnícku hodnotu, stabilitu, perspektívu a prevádzkovú bezpečnosť, v zmysle platnej legislatívy, noriem a štandardov.
* Pri stromoch, u ktorých nebude možné vonkajšou obhliadkou s istotou stanoviť prevádzkovú bezpečnosť, bude vypracovaný expertízny Posudok aktuálnej stability vybraných stromov vrátane doplnkových prístrojových meraní (napríklad zvukovým tomografom a podobne).
* Pokiaľ dôjde k nutnosti odstrániť dreviny v dosahu stavieb bude pre dreviny navrhnuté na asanáciu spracovaná aj spoločenská hodnota podľa novely č. 158/2014 zo dňa 13.6.2014 vyhlášky 24/2003 Z. z., ktorou sa vykonáva zákon č. 543/2002 Z. z. a návrh náhradnej výsadby podľa zákona o ochrane prírody a krajiny už v stupni projektovej dokumentácie pre územné rozhodnutie.
* Náhradná výsadba za odstránené dreviny bude umiestnená v riešenom území na Hlbokej ulici, predovšetkým na novovytvorených plochách a ostrovčekoch tak, aby sa dosiahlo požadované ozelenenie parkovísk.
* Pre navrhovaný výrub drevín je potrebné zaradiť do rozpočtovej časti projektu vrátane výkazu výmer aj položky na odstránenie pňov (výkopom alebo frézou) a na výkon ornitologického výskumu.
* Projekt musí navrhnúť aj ochranu drevín počas stavebných prác, ktorá musí byť zabezpečená ešte pred začatím stavebným prác.
* V prípade nutnosti prezerať pri stavebných prácach korene dospelých stromov o hrúbke viac ako 5 cm, žiadame navrhnúť použitie neinvazívnej technológie vzdušného rýľa (air spade).

Návrh ozelenenia parkovísk

* Podľa platného územného plánu mesta Trnava, musí návrh zabezpečiť ozelenenie každého parkoviska odrastenými stromami v minimálnom rozsahu 1 strom na 80 m2 novovybudovaných spevnených plôch.
* Do návrhu je nutné začleniť všetky pôvodné dreviny, ktoré budú podľa dendrologického prieskumu vyhodnotené ako hodnotné a perspektívne.
* Vzdialenosť stromov od stožiarov verejného osvetlenia musí byť najmenej 3 m.
* Navrhovaný sortiment rastlinného materiálu má vychádzať z pôvodných druhov v riešenom území s tým, že budú doplnené listnatými druhmi, ktoré sú geograficky pôvodné, neinvázne, z introdukovaných len so vzhľadom a tvarom podobným domácim druhom a tie, ktoré sú funkčne, ekologicky, pestovateľsky a z hľadiska predpokladaných klimatických zmien vhodné (vylúčiť invázne, uprednostniť stromy bez tŕňov a mäkkých alebo veľkých tvrdých opadavých plodov či semien, vyhýbať sa stromom s krehkým drevom, stromom citlivým na sálavé teplo zo spevnených povrchov, posypové soli a znečistené ovzdušie z výfukových plynov ako aj stromom výrazne poškodzujúcim podpovrchové konštrukcie koreňmi, pokiaľ nebude táto vlastnosť znížená alebo odstránená projektovanými technickými opatreniami).
* Veľkosť navrhovaných stromov v dospelosti má byť primeraná mierke riešeného priestoru. Z hľadiska dopravnej prevádzky je nutné rátať v priebehu niekoľkých nasledovných rokov aj s priebežným zvyšovaním podchodnej výšky stromov a jej prispôsobovaním reálnym potrebám statickej a dynamickej dopravy, orientačne na cieľovú výšku cca 300 cm nad zemou.
* Pri spracovaní krajinno-architektonického projektu požadujeme postupovať so zreteľom a odkazom na STN 83 7010 Ochrana prírody, ošetrovanie, udržiavanie a ochrana stromovej vegetácie, STN 83 7017 Technológia vegetačných úprav v krajine – Trávniky a ich zakladanie, STN 83 7016 Technológia vegetačných úprav v krajine – Rastliny a ich výsadba, STN 83 7015 Technológia vegetačných úprav v krajine – Práca s pôdou, ČSN 464902 Výpestky okrasných drevín, Všeobecné ustanovenia a ukazovatele akosti, Arboristický štandard - č.1. – Rez stromov, č.2. – Ochrana drevín pri stavebnej činnosti, č.3 – Hodnotenie stavu stromov a č.4 – Výsadba stromov a krov.
* Údržba – správa mestskej zelene
* Návrh zelene je nutné podriadiť súčasným požiadavkám na zásady prírode blízkej údržby, udržateľnosť, vysokú efektivitu a ekonomickosť údržby mestskej zelene.
* Projekt bude riešiť aj 1-ročný cyklus pestovateľskej starostlivosti o navrhované plochy zelene a vegetačné prvky; u stromov aj postup, ktorým sa dosiahne požadovaná cieľová podchodná výška nad dopravnými plochami. Návrh žiadame zapracovať aj do výkazu výmer a rozpočtu projektu.
* Krajinno-architektonický projekt je potrebné v rozpracovanosti konzultovať na OÚRaK, referáte ekológie.

### Inžinierske siete

1. V procese predprojektovej a projektovej prípravy je potrebné zabezpečiť vyjadrenia dotknutých správcov inžinierskych sietí, z ktorých vyplynú informácie o existencii sietí a ich zariadení (poloha a výška), o aktuálnom technickom stave sietí vrátane ich zariadení a o podmienkach ich ochrany. V prípade nutnosti akéhokoľvek zásahu do technickej infraštruktúry aj vecné a časové plnenie zo strany správcov, ktoré bude nutné koordinovať s predmetnou investíciou mesta.
2. V rámci komplexnosti stavby je potrebné  zabezpečiť taký technický stav všetkých existujúcich inžinierskych sietí vrátane zabezpečenia všetkej potrebnej technickej infraštruktúry, ktorá vyplynie z návrhu, aby sa v budúcnosti predišlo následným zásahom do novo realizovanej stavby.
3. V riešenom úseku riešiť odvodnenie v súlade so zásadami správneho hospodárenia s dažďovou vodou v kombinácii s využitím jestvujúcej infraštruktúry.
4. V prípade potreby zabezpečiť úpravu výšky jestvujúcich poklopov.
5. Verejné osvetlenie riešiť použitím  úspornej LED technológie.
6. Navrhované plochy a prvky sprievodnej zelene zosúladiť s vedeniami inžinierskych sietí a ich ochrannými pásmami.
7. V prípade požiadavky spoločnosti TT-IT riešiť pokládku zemnej rezervy pre potreby mesta.
8. Všetky trasy prípadných nových vedení inžinierskych sietí vrátane prekládok je potrebné realizovať zásadne ich ukladaním do zeme (zakáblovaním).
9. Prípadné zrušené rozvody z riešeného územia v závislosti od riešenia stavby v max. možnej miere odstrániť.

### Parcely

Návrh uvažuje s použitím pozemkov na parcelách:

* C 5671/6 LV 5000, MESTO TRNAVA
* C 5671/118 LV 5000, MESTO TRNAVA

Pozemky je potrebné preveriť a konzultovať s Odborom právnym a majetkovým.

**V prípade, ak na niektorých pozemkoch pod stavbou dochádza len k stavebným úpravám, je potrebné to takto uviesť v  RP (i s uvedením čísla parciel).**

**Projektant by mal vypracovať zoznam zasiahnutých parciel, s informáciou, či ide o dočasný alebo trvalý záber. Pri dočasnom zábere pozemkov uviesť na čo slúži (napr. na uskladnenie zeminy a pod.) s tým, že po ukončení stavby bude pozemok uvedený do pôvodného stavu.**

## Zákazka Autobusová zástavka na Ul. Okružná /časť B/

### Doprava

1. Autobusová zastávka kvôli polohe a technickým možnostiam bude len na jeden autobus.
2. Autobusové zastávky budú riešené pomocou Kasselských obrubníkov.
3. Chodník bude z bezfázovej dlažby 200/100/10 v celej dĺžke od priechodu po priechod.
4. Bude vytvorený priestor pre umiestnenie prístrešku.
5. Prestrešenie autobusových zastávok, bude riešené so systémom zelených striech

* typ autobusových zastávok bude Napr.:

1. (Aureo: <https://www.mmcite.com/sk/vyrobky#!zastavkove-pristresky/aureo> ,
2. Aureo Green: <https://www.mmcite.com/sk/vyrobky#!zastavkove-pristresky/aureo-green>
3. Zloženie zelenej strechy: napr. <https://www.isover.cz/aktuality/usporna-strecha-isover>
4. V tesnej blízkosti riešeného územia sa nachádza letná terasa.
5. Pre štandard stavebných detailov je podmienkou použiť ako podklad Technické listy mesta Bratislava.

[https://bratislava.blob.core.windows.net/media/Default/Dokumenty/Str%C3%A1nky/Chcem%20vybavit/Doprava/technicke\_listy\_bratislava.pdf /](https://bratislava.blob.core.windows.net/media/Default/Dokumenty/Str%C3%A1nky/Chcem%20vybavit/Doprava/technicke_listy_bratislava.pdf%20/)

1. Projekt požadujeme riešiť od začiatku v úzkej spolupráci s projektantom so špecializáciou na krajinnú a parkovú architektúru.
2. Požiadavkou mesta je zabezpečiť maximálne ohľaduplný prístup k pôvodnej vegetácii, predovšetkým k drevinám v súlade s platnou legislatívou. Z dôvodu umiestnenia autobusovej zastávky a priľahlých chodníkov nesmie dôjsť k výrubu perspektívnych a životaschopných stromov.

### Zeleň – Krajinno – architektonický projekt

1. Realizáciou stavby dôjde k zásahu do plôch verejnej zelene. Preto je potrebné v rámci projektu riešiť aj samostatný stavebný objekt „krajinno-architektonický projekt“, ktorý vypracuje osoba s príslušným odborným vzdelaním.
2. Na dotknutom území platí 1. stupeň územnej ochrany podľa zákona o ochrane prírody a krajiny. Pri návrhu stavebných úprav požadujeme v plnom rozsahu rešpektovať dreviny v dosahu riešenej stavby.
3. Projekt bude riešiť všetky existujúce dreviny rastúce v dosahu navrhovanej stavby (staveniska).
4. V takto vymedzenom území má projekt už v stupni pre vydanie územného rozhodnutia (DÚR) identifikovať dreviny, ktoré môžu byť ovplyvnené stavebnou činnosťou, riešiť návrh opatrení na minimalizáciu negatívnych vplyvov stavby na existujúce dreviny vrátane vyznačenia ich ochranných pásiem, prípadný preukázateľne nevyhnutný návrh na presadenie.
5. Ďalej má projekt navrhnúť, na podklade dendrologického prieskumu (inventarizácie), nevyhnutné pestovateľské opatrenia na ozdravenie existujúcich drevín v dosahu staveniska; ich funkčnú a estetickú úpravu, nevyhnutné ošetrenie, úpravu podchodnej výšky pre potreby statickej a dynamickej dopravy v území a výsadbu nových stromov.
6. Dendrologický prieskum (inventarizáciu drevín) bude potrebné vykonať v zmysle platného zákona NR SR č. 543/2002 Z.z. o ochrane prírody a krajiny v znení neskorších zmien, doplnkov a vyhlášok, s cieľom preveriť celkový stav drevín v dosahu stavby a navrhnúť potrebné pestovateľské opatrenia.
7. Pre prípadné nutné presadenie stromov je potrebné zaradiťpríslušné rozpočtové položky do rozpočtovej časti projektu vrátane výkazu.
8. Projekt musí navrhnúť aj ochranu drevín počas stavebných prác, ktorá musí byť zabezpečená ešte pred začatím stavebných prác.
9. Do návrhu je nutné začleniť všetky pôvodné dreviny, ktoré budú podľa dendrologického prieskumu vyhodnotené ako hodnotné a perspektívne.
10. Navrhnúť dosadbu stromoradia popri novonavrhovanom chodníku, v koordinácii s ochrannými pásmami inžinierskych sietí.
11. Vzdialenosť stromov od stožiarov verejného osvetlenia musí byť najmenej 3 m.
12. Navrhovaný sortiment rastlinného materiálu má vychádzať z pôvodných druhov v riešenom území s tým, že budú doplnené listnatými druhmi, ktoré sú geograficky pôvodné, neinvázne, z introdukovaných len so vzhľadom a tvarom podobným domácim druhom a tie, ktoré sú funkčne, ekologicky, pestovateľsky a z hľadiska predpokladaných klimatických zmien vhodné (vylúčiť invázne, uprednostniť stromy bez tŕňov a mäkkých alebo veľkých tvrdých opadavých plodov či semien, vyhýbať sa stromom s krehkým drevom, stromom citlivým na sálavé teplo zo spevnených povrchov, posypové soli a znečistené ovzdušie z výfukových plynov ako aj stromom výrazne poškodzujúcim podpovrchové konštrukcie koreňmi, pokiaľ nebude táto vlastnosť znížená alebo odstránená projektovanými technickými opatreniami).
13. Veľkosť navrhovaných stromov v dospelosti má byť primeraná mierke riešeného priestoru. Z hľadiska dopravnej prevádzky je nutné rátať v priebehu niekoľkých nasledovných rokov aj s priebežným zvyšovaním podchodnej výšky stromov a jej prispôsobovaním reálnym potrebám statickej a dynamickej dopravy, orientačne na cieľovú výšku cca 300 cm nad zemou.
14. Pri spracovaní krajinno-architektonického projektu požadujeme postupovať so zreteľom a odkazom na STN 83 7010 Ochrana prírody, ošetrovanie, udržiavanie a ochrana stromovej vegetácie, STN 83 7017 Technológia vegetačných úprav v krajine – Trávniky a ich zakladanie, STN 83 7016 Technológia vegetačných úprav v krajine – Rastliny a ich výsadba, STN 83 7015 Technológia vegetačných úprav v krajine – Práca s pôdou, ČSN 464902 Výpestky okrasných drevín, Všeobecné ustanovenia a ukazovatele akosti, Arboristický štandard - č.1. – Rez stromov, č.2. – Ochrana drevín pri stavebnej činnosti, č.3 – Hodnotenie stavu stromov a č.4 – Výsadba stromov a krov.
15. Údržba – správa mestskej zelene
16. Návrh zelene je nutné podriadiť súčasným požiadavkám na zásady prírode blízkej údržby, udržateľnosť, vysokú efektivitu a ekonomickosť údržby mestskej zelene.
17. Projekt bude riešiť aj 1-ročný cyklus pestovateľskej starostlivosti o navrhované plochy zelene a vegetačné prvky; u stromov aj postup, ktorým sa dosiahne požadovaná cieľová podchodná výška nad dopravnými plochami. Návrh žiadame zapracovať aj do výkazu výmer a rozpočtu projektu.
18. Krajinno-architektonický projekt je potrebné v rozpracovanosti konzultovať na odbore územného rozvoja a koncepcií (OÚRaK), referáte ekológie.
19. Projekt musí riešiť aj udržateľné hospodárenie s dažďovou vodou spádovaním spevnených plôch do zelene.

### Inžinierske siete

1. V procese predprojektovej a projektovej prípravy je potrebné zabezpečiť vyjadrenia dotknutých správcov inžinierskych sietí, z ktorých vyplynú informácie o existencii sietí a ich zariadení (poloha a výška), o aktuálnom technickom stave sietí vrátane ich zariadení a o podmienkach ich ochrany. V prípade nutnosti akéhokoľvek zásahu do technickej infraštruktúry, ako je rekonštrukcia, rozšírenie vedení, prekládka, pripokládka a pod., je potrebné aj vecné a časové plnenie zo strany správcov, ktoré bude nutné koordinovať s predmetnou investíciou.
2. V rámci komplexnosti stavby je potrebné  zabezpečiť taký technický stav všetkých existujúcich inžinierskych sietí vrátane zabezpečenia všetkej potrebnej technickej infraštruktúry, ktorá vyplynie z návrhu, aby sa v budúcnosti predišlo následným zásahom do novo realizovanej stavby.
3. V riešenom úseku riešiť odvodnenie v súlade so zásadami správneho hospodárenia s dažďovou vodou v kombinácii s využitím jestvujúcej infraštruktúry.
4. V prípade potreby zabezpečiť úpravu výšky jestvujúcich poklopov.
5. Osvetlenie riešiť použitím úspornej LED technológie.
6. Navrhované plochy a prvky sprievodnej zelene zosúladiť s vedeniami inžinierskych sietí a ich ochrannými pásmami.
7. V prípade požiadavky spoločnosti TT-IT riešiť pokládku zemnej rezervy pre potreby mesta.
8. V rámci komplexnosti riešiť pre autobusovú zastávku napojenie oznamovacích zariadení, svetelných informačných tabúľ a ďalších zariadení, ktoré vyplynú z návrhu.
9. Všetky trasy prípadných nových vedení inžinierskych sietí vrátane prekládok je potrebné realizovať zásadne ich ukladaním do zeme (zakáblovaním).
10. V prípade potreby umiestnenia nových rozvodných skriniek, ktoré budú súčasťou technickej infraštruktúry navrhovanej stavby, požadujeme prednostne zvoliť zemné prevedenia, prípadne ich umiestnenie na povrchu riešiť v súlade so zásadami nakladania a hospodárenia s majetkom mesta Trnava na prístupnom mieste, tak aby neboli rušivým prvkom v riešenom území .
11. Prípadné zrušené rozvody z riešeného územia v závislosti od riešenia stavby v max. možnej miere odstrániť.

### Parcely

Návrh uvažuje s použitím pozemkov na parcelách:

1. C 5327/6 LV 5000, Mesto Trnava

**V prípade, ak na niektorých pozemkoch pod stavbou dochádza len k stavebným úpravám, je potrebné to takto uviesť v  RP (i s uvedením čísla parciel).**

**Projektant by mal vypracovať zoznam zasiahnutých parciel, s informáciou, či ide o dočasný alebo trvalý záber. Pri dočasnom zábere pozemkov uviesť na čo slúži (napr. na uskladnenie zeminy a pod.) s tým, že po ukončení stavby bude pozemok uvedený do pôvodného stavu.**

## Doporučený minimálny rozsah skladby objektov dokumentácie pre územné rozhodnutie pre Parkovisko na sídlisku Hlboká a prepojovacia rampa na parkovisko Starohájska:

### Geodetické zameranie územia

### v rozsahu potrebnom pre daný stupeň projektu vrátane overenia existencie, stavu a funkčnosti inžinierskych sietí u správcov a ich zohľadnenie v projektovej dokumentácii (overenie bude zdokladované zápisom). Spevnené plochy a chodníky (vrátane automatizovanej parkovacej závory, mobiliáru) (viď. kapitola 2.1.1)

### Sadové úpravy - krajinno - architektonický projekt (dendrologický prieskum, návrh nových vegetačných úprav) (viď. kapitola 2.1.2)

### Verejné osvetlenie (viď. kapitola 2.1.3)

### Verejné osvetlenie doplniť pri každom priechode pre chodcov. Inžinierske siete (viď. kapitola2.1.3)

## Doporučený minimálny rozsah skladby objektov RP pre stavebné povolenie s realizačnou podrobnosťou pre Parkovisko na sídlisku Hlboká a prepojovacia rampa na parkovisko Starohájska

### Spevnené plochy a chodníky (vrátane mobiliáru) (viď. kapitola 2.1.1)

### Sadové úpravy - krajinno - architektonický projekt (dendrologický prieskum, návrh nových vegetačných úprav, prípadne vodozádržné opatrenia) (viď. kapitola 2.1.2)

### Verejné osvetlenie (viď. kapitola 2.1.3)

### Odkanalizovanie (napr. úprava uličných vpustov, prípadne ORL)

### Automatizovaná parkovacia závora

### Inžinierske siete (viď. kapitola 2.1.3)

### Koordinácia projektu

## Doporučený minimálny rozsah skladby objektov dokumentácie pre územné rozhodnutie pre Autobusovú zastávku na Ul. Okružná:

### Geodetické zameranie územia

v rozsahu potrebnom pre daný stupeň projektu vrátane overenia existencie, stavu a funkčnosti inžinierskych sietí u správcov a ich zohľadnenie v projektovej dokumentácii (overenie bude zdokladované zápisom).

### Spevnené plochy a chodníky (autobusový záliv) (viď. kapitola 2.2.1)

### Sadovnícke úpravy – architektonický projekt (dendrologický prieskum, návrh nových vegetačných úprav – viď. kapitola 2.2.2)

### Verejné osvetlenie a mobiliár (viď. kapitola 2.2.3)

### Inžinierske siete (viď. kapitola 2.2.4)

## Doporučený minimálny rozsah skladby objektov RP pre stavebné povolenie s realizačnou podrobnosťou pre Autobusovú zastávku na Ul. Okružná:

### Spevnené plochy a chodníky (autobusový záliv, úprava kanalizačných vpustov ak bude potrebné)(viď. kapitola 2.2.1)

### Sadové úpravy - krajinno - architektonický projekt (dendrologický prieskum, návrh nových vegetačných úprav) (viď. kapitola 2.2.2)

### Verejné osvetlenie a mobiliár (viď. kapitola 2.2.3)

### Inžinierske siete

### Koordinácia projektu

**Minimálny rozsah dokumentácií pre územné rozhodnutie (podrobnejšie členenie dokumentácie):**

**A. Sprievodná správa**

1. Identifikačné údaje stavby a investora

2. Základné údaje o stavbe :

- stručný opis stavby z hľadiska účelu a funkcie, požiadavky na urbanistické, architektonické a výtvarné riešenie s uvedením navrhovaných kapacít,

- údaje a prevádzke alebo výrobe,

- charakteristika územia, dotknutých ochranných pásiem, chránených častí územia, kultúrnych pamiatok, požiadavky na demolácie, výrub narastenej zelene (záber poľnohospodárskeho a lesného pôdneho fondu),

- vplyv stavby, prevádzky alebo výroby na životné prostredie, predpokladaný spôsob obmedzenia alebo odstránenia prípadných negatívnych vplyvov.

- odolnosť a zabezpečenie z hľadiska požiarnej ochrany a civilnej ochrany.

3. Odôvodnenie stavby a jej umiestnenie

4. Podmieňujúce predpoklady :

- preložky inžinierskych sietí, obmedzenie existujúcich prevádzok a iné opatrenia potrebné na uvoľnenie navrhovaného miesta stavby a jej uskutočňovanie,

- súvisiace investície a predpoklady alebo nároky na ich zabezpečenie,

- pripojenie na existujúce technické vybavenie územia, bilancie kapacitných nárokov a možností,

- vzťahy k existujúcemu verejnému a občianskemu vybaveniu územia, vrátane verejnej dopravy,

- zabezpečenie energii a ich racionálne využitie, zabezpečenie vodného hospodárstva a dopravy pre výrobné zariadenia,

- počet pracovníkov pre prevádzky a výrobu v potrebnej kvalifikačnej štruktúre.

**B. Výkresy**

1. Situačný výkres na podklade pozemkovej mapy s vyznačením umiestnenia stavby a staveniska a ich väzieb na okolie a s vyznačením plochy trvalého alebo dočasného záberu poľnohospodárskeho alebo lesného pôdneho fondu, pokiaľ prichádza do úvahy (prehľadná situácia oblasti).

2. situácia stavby spravidla v mierke 1:500 vychádzajúca zo súčasného stavu územia obsahuje :

- vyznačenie umiestnenia stavby a staveniska a ich väzieb na okolie, vrátane napojenia na rozvodné siete s kanalizáciou, pripojenie na komunikačnú sieť,

- zakreslenie existujúcich podzemných rozvodných sietí a kanalizácie, pripadne iných zariadení,

- vyznačenie ochranných pásiem a chránených objektov, prípadne porastov určených na výrub,

- vyznačenie do úvahy prichádzajúcich demolácii.

Situácia stavby sa spracúva spravidla v mierke 1:500, v prípadoch veľkoplošných stavieb a pri rozsiahlych líniových stavbách v mierke zodpovedajúcej povahe týchto stavieb, spravidla 1: 2000 alebo 1: 5000. Ak sa návrh týka zvlášť rozsiahlych území, spracúva sa mapový podklad podľa povahy stavby v mierke 1 : 10 000 až 1: 50 000, s vyznačením širších vzťahov (účinkov) k okoliu.

3. Návrh architektonického riešenia a dispozičné riešenie stavebných objektov.

**C. Doklady**

- Vyjadrenia dotknutých orgánov štátnej správy a samosprávy zabezpečované v priebehu vypracovania dokumentácie

**Súčasťou realizačnej dokumentácie pre obidve investičné akcie bude:**

## Návrh plánu organizácie výstavby (POV)

Bude súčasťou realizačnej dokumentácie pre stavebné povolenie a realizáciu. Podľa potreby bude obsahovať zariadenie staveniska, potrebu energií počas výstavby, v prípade potreby zapracovať spôsob ochrany existujúcich drevín pred mechanickým poškodením počas výstavby, pred zaťažením koreňov stromov pojazdom, parkovaním vozidiel, skladovaním stavebných materiálov a mechanizmov, potrebu prípadného oplotenia pri výstavbe, lávok, prenosného dopravného značenia a pod.

súčasťou POV bude aj návrh pracovného harmonogramu a návrh predpokladanej doby výstavby (celkovo/po jednotlivých realizovateľných celkoch)

## Návrh plánu bezpečnosti a ochrany zdravia pri práci (BOZP)

* súčasťou realizačného projektu bude aj návrh plánu bezpečnosti a ochrany zdravia pri práci, ktorý bude vypracovaný v zmysle § 4 NV SR č. 396/2006 Z. z. o minimálnych bezpečnostných a zdravotných požiadavkách na stavenisko.
* návrh plánu bezpečnosti a ochrany zdravia pri práci bude slúžiť ako podklad, ktorý bude dopracovaný do finálnej verzie koordinátorom projektovej dokumentácie podľa § 5 NV SR č. 396/2006 Z. z.

## Návrh plánu užívania verejnej práce

- v rámci RP požadujeme spracovať návrh plánu užívania verejnej práce v zmysle § 12 ods. 6 zákona č. 254/1998 Z. z. v znení neskorších predpisov

- projektant bude spolupracovať pri vypracovaní kontrolného a skúšobného plánu

verejnej práce v zmysle § 12 ods. 3 zákona č. 254/1998 Z. z. v znení neskorších predpisov s budúcim zhotoviteľom stavby

- návrh plánu užívania verejnej práce bude slúžiť ako podklad, ktorý bude dopracovaný do finálnej verzie až pri výbere zhotoviteľa - realizácia stavby

- finálny plán užívania verejnej práce bude vypracovaní v spolupráci zhotoviteľom stavby a zhotoviteľom projektovej dokumentácie (projektant)

## Návrh kontrolného a skúšobného plánu stavby

- v návrhu kontrolného a skúšobného plánu stavby bude zahrnutý predbežný počet a druh skúšok, ktoré bude potrebné pred alebo počas realizácie stavby vykonať

- návrh bude slúžiť ako podklad pre zhotoviteľa stavby, ktorý bude slúžiť zhotoviteľovi stavby na plánovanie, organizovanie a vykonávanie kontrolných, inšpekčných a skúšobných činností na stavbe

- finálny kontrolný a skúšobný plán stavby bude vypracovaní v spolupráci zhotoviteľom stavby a zhotoviteľom projektovej dokumentácie (projektant)

## Koordinácia projektovej dokumentácie

Pri tvorbe projektovej dokumentácie je potrebné zabezpečiť koordinátora projektovej dokumentácie podľa § 5 NV SR č. 396/2006 Z. z..

## Rozpočet a výkaz výmer

pri spracovávaní projektu pre stavebné povolenie a realizáciu požadujeme uplatniť pravidlo odôvodnenej najvyššej možnej miery úspornosti, ktorej premietnutie do realizácie stavby bude efektívne, nie však na úkor kvality a bezpečnosti

· rozpočet a výkaz výmer bude spracovaný po realizovateľných celkoch, resp. podľa dohodnutých podmienok na pracovných rokovaniach v rámci spracovávania projektu

· rozpočet a výkaz výmer je potrebné spracovať v zmysle kódov rozpočtových cenníkov

· v projekte, rozpočte a výkaze výmer musí byť spracovaný systém odpadového hospodárstva stavby výlučne v zmysle legislatívnych noriem Slovenskej republiky, aby všetky druhy odpadov boli zlikvidované legálne a spoplatnené podľa platných cenníkov použitých regulovaných skládok a cenotvorby vyplývajúcej zo zákona č. 329/2018 Z.z. o poplatkoch za uloženie odpadu. Prepravnú vzdialenosť na zvolenú skládku bude spracovateľ PD povinný preveriť a použiť vo výkaze výmer a rozpočte stavby.

· výkaz výmer musí obsahovať konkrétne výpočty množstiev jednotlivých položiek (dĺžky, plochy, kubatúry, množstvá)

· Predmet plnenia bude spracovaný v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v platnom znení vzhľadom na skutočnosť, že realizácia diela bude uskutočnená na základe verejného obstarávania na zhotoviteľa tejto investičnej akcie, čo znamená, že nie je možné v PD odvolávať sa na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, ak by tým dochádzalo k zvýhodneniu alebo k vylúčeniu určitých záujemcov alebo tovarov, ale iba presný opis ich parametrov.

· Projekty sa z uvedeného dôvodu vypracujú:

a) na základe výkonnostných a funkčných požiadaviek, ktoré môžu zahŕňať environmentálne charakteristiky; technické požiadavky sa musia určiť tak, aby boli zrejmé všetky podmienky a okolnosti dôležité na vypracovanie ponuky

b) odkazom na technické špecifikácie v poradí: slovenské technické normy, ktorými sa prevzali európske normy, európske technické osvedčenia, spoločné technické špecifikácie, medzinárodné normy, iné technické referenčné systémy zavedené európskymi normalizačnými organizáciami, alebo ak také neexistujú, národné technické osvedčenia alebo národné technické špecifikácie týkajúce sa projektovej dokumentácie, uskutočnenia stavebných prác a používania stavebných výrobkov, technické špecifikácie, ktoré pochádzajú z priemyselného odvetvia a sú týmto odvetvím všeobecne uznávané, normy pre oblasť obrany a špecifikácie obranného materiálu, ktoré sú obdobné týmto normám; takýto odkaz musí byť doplnený slovami „alebo ekvivalentný“,

c) na základe výkonnostných a funkčných požiadaviek uvedených v písmene a) s odkazom na technické špecifikácie uvedené v písmene b), ktoré slúžia ako prostriedok na zabezpečenie súladu s výkonnostnými a funkčnými požiadavkami, alebo

d) odkazom na technické špecifikácie uvedené v písmene b) pre niektoré charakteristiky a odkazom na výkonnostné alebo funkčné požiadavky uvedené v písmene a) pre ostatné charakteristiky.

Technické požiadavky sa nesmú odvolávať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, ak by tým dochádzalo k znevýhodneniu alebo k vylúčeniu určitých záujemcov alebo tovarov, ak si to nevyžaduje predmet zákazky. Takýto odkaz možno použiť len vtedy, ak nemožno opísať predmet zákazky (položky) dostatočne presne a zrozumiteľne a takýto odkaz musí byť doplnený slovami „alebo ekvivalentný“. Ak sa použije odkaz na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby dodávateľ uvedie, prečo nebolo možné poskytnúť plnenie podľa písm. a), b), c) alebo d). Zhotoviteľ uvedie, čo sa považuje sa ekvivalentné s označením všetkých parametrov, ktoré majú byť pri ekvivalentnosti skúmané s odôvodnením prečo je daný parameter potrebný. Opis predmetu plnenia nesmie odkazovať priamo a ani nepriamo na jedného výrobcu a ani jeho výrobok.

## Odborný autorský dohľad (OAD)

* Plnenie výkonu odborného autorského dohľadu je zhotoviteľ vykonávať počas realizácie stavby podľa vypracovanej PD až do nadobudnutia právoplatnosti kolaudačného rozhodnutia.
* Zhotoviteľ sa zaväzuje vykonať OAD na svoje náklady a na svoje nebezpečenstvo, podľa pokynov objednávateľa, STN EN, všeobecných záväzných predpisov a v termíne dohodnutom touto zmluvou.
* Zmluvné strany sa dohodli, že výkon odborného autorského dohľadu bude podľa prílohy č.5 aktuálneho sadzobníka UNIKA, minimálne však v tomto rozsahu:

- účasť na odovzdaní staveniska zhotoviteľovi stavby,

- dohľad nad dodržaním projektu s prihliadnutím na podmienky určené stavebným povolením s poskytovaním vysvetlení potrebných pre plynulosť stavby,

- sledovanie postupu výstavby z technického hľadiska a z hľadiska časového plánu výstavby,

- posudzovanie návrhov zhotoviteľa stavby na zmeny a odchýlky oproti PD z pohľadu dodržania technicko-ekonomických parametrov stavby, dodržania lehôt výstavby, prípadne ďalších a ukazovateľov,

- vyjadrenia k požiadavkám o väčšie množstvo výrobkov a výkonov oproti prerokovanej dokumentácii,

- v prípade, že skutkový stav nezodpovedá predpokladom v projektovej dokumentácii, navrhovanie technického riešenia vyvolanej zmeny

- zaujíma stanovisko s vysvetlením a návrhom riešenia k prípadným vadám projektovej dokumentácie pri realizácii stavby

- účasť na kontrolných dňoch počas realizácie stavby,

- účasť na odovzdaní a prevzatí stavby alebo jej časti,

- účasť na kolaudačnom konaní.

* Súčasťou OAD je tiež povinnosť zhotoviteľa spolupracovať pri vypracovaní kontrolného a skúšobného plánu s budúcim dodávateľom stavby v zmysle § 12 ods. 1 písm. a) bod 3 zákona č. 254/1998 Z. z. v znení neskorších predpisov.
* Výsledky všetkých činností vykonaných podľa tejto zmluvy je povinný zhotoviteľ odsúhlasovať s objednávateľom.
* V rámci OAD musí byť investor – objednávateľ informovaný o zisteniach o nedodržaní realizačného projektu, právnych predpisov a technických noriem.
* Predmet plnenia OAD sa považuje za splnený potvrdením technického dozoru investora (objednávateľa) alebo iného povereného pracovníka objednávateľa o výkone odborného autorského dohľadu nad realizáciou stavby.
* Po nedodržaní rozsahu predmetu OAD zhotoviteľom, si objednávateľ vyhradzuje právo cenu za OAD nevyplatiť, prípadne znížiť honorár za OAD podľa skutočnej spolupráce so zástupcami objednávateľa.
* Objednávateľ upozorňuje, že prípadne vady a chyby v projektovej dokumentácii je zhotoviteľ povinný odstrániť, bez nároku na honorár v rámci činnosti OAD. Cena OAD sa po realizácii diela vzájomnou dohodou objednávateľa a zhotoviteľa alikvotne zníži, v závislosti od množstva a závažnosti vád realizačného projektu.

## Odpadové hospodárstvo

Systém odpadového hospodárstva stavby riešiť výlučne v zmysle legislatívnych noriem Slovenskej republiky, aby všetky druhy odpadov boli zlikvidované legálne a spoplatnené podľa platných cenníkov použitých regulovaných skládok a cenotvorby vyplývajúcej zo zákona č. 329/2018 Z.z. o poplatkoch za uloženie odpadu. Prepravnú vzdialenosť na zvolenú skládku bude spracovateľ PD povinný preveriť a použiť vo výkaze výmer a rozpočte stavby.

## Dokladová časť (služby)

Táto časť bude obsahovať:

• záznamy z kontrolných porád (každý záznam spracovaný do 3 pracovných dní odo dňa kontrolnej porady, ktorý bude pripomienkovaný účastníkmi konania)

• situácie sietí overené príslušným správcom sietí, dotknutých orgánov štátnej správy, prípadne iné zápisy medzi objednávateľom a zhotoviteľom, ak sa také v priebehu prác vyskytli.

## Požiadavka na výsledný elaborát:

Uvedené v návrhu zmluvy o dielo.

Do rozpočtu a výkazu – výmer treba zohladniť:

1. **poplatky za uloženie a skladovanie sute** (odpadu) /zo stavieb realizovaných mestom Trnava na skládku na Zavarskej ceste/
2. **zákonný poplatok** obci podľa platného cenníka a bude zahrnutý v poplatkoch za uloženie a skladovanie odpadu.

PD pre stavebné povolenie (RP) musí byť spracovaná v súlade so zákonom č. 50/76 Zb. v znení neskorších predpisov (Stavebný zákon) a vyhláškami MŽP SR č. 453/2000 Z. z. a č. 532/2002 Z. z., príslušnými STN, všeobecno-technickými požiadavkami na výstavbu, zákonom MŽP SR č.543/2002 Z.z. o ochrane prírody a krajiny v znení noviel a príslušných vyhlášok a STN.

Pri spracovaní sadových úprav - krajinno-architektonického projektu je potrebné postupovať so zreteľom a odkazom na STN 83 7010 Ochrana prírody, ošetrovanie, udržiavanie a ochrana stromovej vegetácie, STN 83 7017 Technológia vegetačných úprav v krajine – Trávniky a ich zakladanie, STN 83 7016 Technológia vegetačných úprav v krajine – Rastliny a ich výsadba, STN 83 7015 Technológia vegetačných úprav v krajine – Práca s pôdou.

Sadové úpravy - krajinno-architektonický projekt je potrebné v rozpracovanosti konzultovať na OÚRaK, referáte ekológie.

## Podklady

Mesto Trnava, MsÚ v Trnave poskytne podklady v rozsahu:

• Výrez z dát technickej mapy mesta Trnava v digitálnej forme (DGN súbor MicroStation, resp. prevod z DGN do DWG)

## Súčinnosť

Na pracovné stretnutia k rozpracovanosti PD žiada odbor územného rozvoja a koncepcií prizývať príslušných odborných pracovníkov OÚRaK, OD a OR PZ ODI Trnava. Ďalej požaduje k rokovaniam prizvať primátora mesta JUDr. Petra Bročku LL.M a členov výboru mestskej časti.